**Obavještenje za javnost**

Uprava lokalnih javnih prihoda Glavnog grada je donijela rješenja o utvrđenom porezu na nepokretnosti za 2022. godinu. Rješenja su dostavljena Pošti Crne Gore, koja će ih narednih dana uručiti poreskim obveznicima.

Godišnji porez na nepokretnosti se plaća u dvije jednake rate, od kojih prva dospijeva 30. juna, odnosno 10 dana od dana dostavljanja rješenja, a druga 31. oktobra 2022. godine. Pozivamo poreske obveznike da blagovremeno izmire svoje obaveze kako bi izbjegli postupke prinudne naplate poreske obaveze i plaćanja kamata za neblagovremeno plaćanje i troškova postupka.

Obavještavamo da je uspostavljena aplikaciju eTAX portal koja daje mogućnost uvida u rješenja o utvrđenom porezu na nepokretnosti. Pristup portalu imaju svi obveznici koji su upisani u bazu podataka, a isti se vrši preko portala www.laris.me. Dolaskom na portal, u dobijenu formu unosi se jedinstveni matični broj (fizička lica) ili PIB (pravna lica) i vrši izbor opštine u kojoj se nalazi nepokretnosti, nakon čega se može izvršiti uvid u sva donijeta rješenja o porezu na nepokretnosti poreskog obveznika.